Armas Hutri

**Armas Aleksanteri Hutri** (10. huhtikuuta 1922 Jääski – 29. toukokuuta 2015 Kaunialan sairaala) oli suomalainen kuvanveistäjä.

## Henkilöhistoria
Hutrin vanhemmat olivat Tuomas Hutri ja Katri Saikkonen. Hän oli naimissa Mirjami Marttisen kanssa, mutta avioliitto päättyi eroon. Hutri osallistui 17-vuotiaana talvisodassa Viipurin sk-piirin poikapataljoonassa Summan ja Äyräpään taisteluihin ja haavoittui vakavasti. Hän menetti tajuntansa neljäksi vuorokaudeksi ja sai sotasairaalassa herättyään kuulla, että hänen aivoissaan oli 16 sirpaletta, joita ei voitu poistaa, vaan ne jätettiin kapseloitumaan. Hutri kuntoutui jatkosotaan, jossa hän haavoittui vielä kahdesti, mutta lievemmin. Talvisodan vammat alkoivat ärtyä 1943 ja Hutri joutui neljäksi vuodeksi sairaalaan. Hän menetti puhe-, kirjoitus- ja lukemistaitonsa. Päästyään sotasairaalasta vuonna 1947 Hutri pyrki opiskelemaan Ateneumiin, jonne hän pääsi 1949 ja josta hän valmistui 1952.  Hänelle myönnettiin professorin arvo vuonna 1976. Hutri piti kunnostamassaan maalaistalossa Perniössä vuosina 1999–2009 taiteilijatalo Pyynpivoa.

## Taiteellinen tuotanto
Hutrin teoksia oli ensimmäisen kerran esillä 1953. Niiden pääasiallinen materiaali on pronssi, mutta hän on käyttänyt teoksissaan myös paljon puuta. Hutrin teoksia ovat muun muassa Mikkelissä sijaitseva *Nelisiipi*, Yrjö Koskisen patsas Lopella ja *Saattue* -patsas Kajaanissa. Hän on myös suunnitellut Ella Erosen ja Osmo P. Karttusen hautamuistomerkit. Salossa Perniön entisen kunnantalon edustalla on Hutrin vuodelta 1983 oleva pronssista ja graniitista tehty veistos *Pyykkäri*. Veistos paljastettiin vuonna 2016. Veistos on yhdistelmä esittävää ja abstraktia taidetta Hutrille tyypilliseen tapaan.

Hutrin reliefi *Myrskyn jälkeen* on siirretty Kaunialasta Suomenlinnaan Sotamuseoon.

Armas Hutrin pronssiveistos *Kurjet* (1964) katosi Lappeenrannan Tiuruniemen sairaalan pihalta lokakuussa 2023.

## Kuvia julkisista teoksista

Tiedosto:Armas Hutri Yhteistyö veistos.jpg|*Yhteistyö*, Janakkala.
Tiedosto:Armas Hutri Nelisiipi 1960.JPG|*Nelisiipi*, 1960, Mikkeli.
Tiedosto:Y-S Yrjö-Koskisen patsas 1 AB.JPG|*Yrjö Sakari Yrjö-Koskisen patsas*, 1962, Loppi.
Tiedosto:Sortavalan seminaari Hutri.jpg|*Sortavalan seminaarin muistomerkki*, 1965, Joensuu.
Tiedosto:Armas Hutri Uno Cygnaeuksen muistopatsas 1966.jpg|*Uno Cygnaeuksen muistopatsas*, 1966, Janakkala.
Tiedosto:Kolme alasinta by Armas Hutri 1967 Lappeenranta.JPG|*Kolme alasinta* -suihkukaivoveistos, 1967, Lappeenranta.
Tiedosto:Armas Hutri Hamppulan koulun muistomerkki.jpg|*Hamppulan koulun muistomerkki*, 1968, Janakkala
Tiedosto:Torpparien muistomerkki Armas Hutri 1 AB.JPG|*Torpparien muistomerkki*, 1969, Janakkala.
Tiedosto:Armas Hutri Kurki 1969.JPG|*Kurki*, 1969, Riihimäki.
Tiedosto:Armas Hutri Kurki 1969.jpg|*Kurki*, 1969, Pori.
Tiedosto:Saattue by Armas Hutri.JPG|*Saattue*, 1975, Kajaani.
Tiedosto:Esko Aaltosen muistoreliefi 1 AB.JPG|*Esko Aaltosen muistoreliefi*, 1981, Forssa.
Tiedosto:Myrskyn jälkeen by Armas Hutri 1981 Sotamuseo b.JPG|*Myrskyn jälkeen*, 2018 (1981), Sotamuseo, Helsinki. 
Tiedosto:Armas Hutri Näyttelijätär 1985.jpg|*Näyttelijä*, 1985, Helsinki.
Tiedosto:Sakari Pälsin muistokivi 1 AB.JPG|*Sakari Pälsin muistokivi*, 1992 (1966), Loppi.
Tiedosto:Suomen Tasavallan Vartioston patsas by Armas Hutri.JPG|*Suomen Tasavallan Vartioston patsas*, 1993, Kurikka.
Tiedosto:Armas Hutri Huminaa.JPG|*Huminaa*, 2000, Espoo.
Tiedosto:Kahlehtija.jpg|*Kahlehtija*, 2004, Salo.
Tiedosto:Pyykkäri by Armas Hutri.JPG|*Pyykkäri*, 2016 (1983), Salo.


## Lähteet
* Armas Hutri Arsnet.net
* Sculptors.fi
* Salon taiteilijat
* 
* Taiteilijatalo Pyynpivo Pernion Seudun Lehti
* Antti Henttosen laatima muistokirjoitus

### Viitteet

## Aiheesta muualla
*Veteraaniperintö
*Armas Hutrin muistokirjoitus Helsingin Sanomissa